COMUNA SÂNTANDREI

Nr. 10809 din 09.07.2021
INFORMARE privind intenţia de elaborare 

Plan Urbanistic Zonal ” Hală confecții metalice, amenajări incintă și împrejmuire
nr.cad.3457 și 3459, comuna Sântandrei, județul Bihor”
Proiectant: S.C. POINTLINE ARHITECTURĂ S.R.L.  – arh. Ioan Tudor ABRUDAN 
Primăria comunei Sântandrei anunță intenția de elaborare a unui plan urbanistic zonal pentru amplasare Hală de confecții metalice și amenajare incintă pe terenurile cu nr.cad.3457 și 3459 sat Sântandrei, comuna Sântandrei, județul Bihor, la inițiativa proprietarei terenurilor SC VALCRIS ASCENSOARE  COMERȚ SRL.
Terenul studiat este situat în partea de nord a drumului județean DJ 797, înspre sat Palota și este învecinat  la nord și est cu canalul Peța și SC Fibratex SA, la sud cu o clădire industrială și la vest cu terenuri cu funcțiune industrială. Terenul ce va fi reglementat este alcătuit din terenurile identificate cu nr.cad.3457 (S=5800mp) și nr.cad.3459 (S= 5000mp), având suprafața totală de 10 800 mp.
Accesul la teren se face din drumul județean DJ 797 pe strada Fabriciilor și apoi pe un drum public perpendicular pe acesta cu nr.cad.10452, având lățimea de aprox.12 m.
Conform PUG valabil, din 2006, terenul studiat se află în UTR 6 zonă de industrie și servicii - ID  subzonă cu interdicție de construire până la   elaborare P.U.Z..
Reglementările propuse prin PUZ vor defini funcțiunea zonei, căile de acces, retragerile clădirilor, regimul maxim de înălțime, gradul de ocupare, profilele transversale ale căilor de acces, circulația și regimul juridic al terenurilor și dotarea cu utilități, respectând cerințele HGR nr.525/1996 privind locurile de parcare și zonele verzi aferente. 
Terenul ce se doreste a fi parcelat nu este traversat de rețele de utilități. Pentru asigurarea cu energie electrică, gaz apă și canalizare, se va face extinderea rețelelor existente în zonă, pe cheltuiala inițiatorilor PUZ.
Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul Regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23/31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 09.07 – 18.07.2021. Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.15,  e-mail: primaria.santandrei@gmail.com. 

Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii.

